kardosdrur/scandi-wiki huggingface dataset:
Hilbertrum

Et Hilbertrum er et matematisk begreb indenfor algebra, der beskriver hvorledes man kan regne med uendelighed. Det er opkaldt efter den tyske matematiker David Hilbert, og er en generalisering af et euklidisk rum på en måde, der udvider de vektoralgebraiske metoder fra det todimensionale plan eller det tredimensionale rum til uendeligtdimensionale rum. Mere formelt er et Hilbertrum et indre produkt-rum – et vektorrum for hvilket der er defineret et indre produkt og dermed også en norm – som derudover er fuldstændigt, hvilket vil sige, at hvis en følge af vektorer går mod en grænseværdi, er det garanteret at grænseværdien også ligger i rummet.

Hilbertrum optræder naturligt og ofte i både matematik, fysik og ingeniørvidenskab; typisk som uendeligtdimensionale funktionsrum – rum hvor elementerne er funktioner. De er uundværlige værktøjer i teorierne om partielle differentialligninger, kvantemekanik og signalbehandling. Opdagelsen af de fælles algebraiske strukturer i disse forskellige områder gav anledning til en større konceptuel forståelse, og de tilknyttede metoders succes var særdeles udbytterigt for funktionalanalysen.

Geometrisk intuition spiller en vigtig rolle i mange aspekter af Hilbertrumteori. Et element i et Hilbertrum er entydigt givet ved dets koordinater med hensyn til en ortonormalbasis, i analogi med kartesiske koordinater i planen. Dette betyder, at Hilbertrummet også med fordel kan betragtes som uendelige følger, der er kvadratisk summable. Lineære operatorer på et Hilbertrum er ligeledes forholdsvis konkrete objekter: I pæne tilfælde er de blot transformationer, der strækker rummet med forskellige faktorer i vinkelrette retninger.

Normerede rum
Kvantemekanik
Dolores Fuller

Dolores Fuller (født Dolores Eble; 10. marts 1923 – 9. maj 2011) var en amerikansk schlager-forfatterinde, skuespillerinde og direktrice for eget pladeselskab ("Dee Dee Records").

Hun debuterede på film i en mikroskopisk rolle i filmen "It Happened One Night" fra 1934. Hun har siden medvirket i flere film, med en pause mellem 1956 og 1997, hvoraf hendes medvirken i den daværende kæreste; Edward D. Wood Jr.'s film "Glen or Glenda" (1953), "Jail Bait" (1954) og "Bride of the Monster" (1955) gjorde hende og de andre efterlevende til kult-personligheder fra 1980 (hvor Wood Jr. posthumt (uretfærdigt?) blev kåret som "The Worlds Worst Director") og fremefter. I 1994 blev der således lavet en film, Ed Wood, hvor Sarah Jessica Parker spiller Dolores Fuller.

Som forfatterinde var hun bl.a. kvinden bag nogle af Elvis Presley's film-sange – til eksempel: "Rock-a-Hula Baby".

Eksterne henvisninger 
 

Skuespillere fra Indiana
Jerngarden

Jerngarden () er den almindelige betegnelse for en rumænsk, fascistisk bevægelse.

Corneliu Zelea Codreanu grundlagde "Ærkeenglen Michaels Legion" i 1927. Navnet skiftede – partiet blev flere gange forbudt af de rumænske myndigheder – men medlemmerne var almindelig kendt som "legionærer" og bevægelsen som "legionærbevægelsen". "Jerngarden", grundlagt i 1930, var navnet på partiets paramilitære arm, også kaldt "grønskjorterne" efter deres uniform.

Partiet var antisemitisk, antikommunistisk, antidemokratisk og kendt for sine mord på politiske modstandere. Codreanu var en effektiv leder og en dygtig propagandist. Hans propaganda over for bønder og studenter gjorde partiet til et af Rumæniens vigtigste. Filosoffen Mircea Eliade støttede partiet og blev medlem i 1937. Til forskel fra andre fascistiske bevægelser var Jerngarden præget af en stærkt religiøs ideologi og symbolisme knyttet til den ortodokse kirke.

I 1933 blev partiet forbudt. Premierminister Ion Duca blev myrdet af jerngardister kort derefter.

I valget i 1937 vandt partiet – nu igen lovliggjort under navnet "Totul pentru Ţară" (Alt for Fædrelandet) – 15,5 % af stemmerne og blev det tredjestørste parti i Rumænien. Et kongeligt diktatur blev oprettet af Carol 2. i februar 1938. Codreanu blev arresteret i april og blev myrdet i fængslet i november – officielt blev han "skudt under flugtforsøg". I et gengældelsesmord blev premierminister Armand Călinescu myrdet af jerngardister i 1939.

Udenrigspolitiske nederlag havde svækket Carol 2.s stilling, og i juli 1940 fik Jerngarden en plads i Ion Gigurtus regering. I september blev kongen tvunget til at abdicere. En anspændt alliance mellem Rumæniens nye hersker, general Ion Antonescu, og Codreanus efterfølger, Horia Sima, tog nu kontrol over landet under navnet "Statul Naţional Legionar" – Den Nationale Legionærstat. Jerngardisterne kunne nu hævne sig på deres fjender, blandt andre historikeren og forhenværende premierminister Nicolae Iorga, der blev myrdet i november 1940.

I januar 1941 gjorde Jerngarden et kupforsøg. Grusomme pogromer fandt sted – myrdede jøders kroppe blev hængt op i et slagteri i Bukarest og skændet som parodi på en jødisk schæchtning. Efter tre dage med gadekampe knuste Antonescu oprøret med hjælp af tyske tropper. Horia Sima gik i eksil i Tyskland.

Efter Ceauşescus fald blev en ganske ubetydelig "Garda de Fier" oprettet i Rumænien. Men Codreanu selv har stadigvæk mange beundrere i Rumæniens radikale højregrupper.

Referencer 

Politiske partier i Rumænien
Fascisme
Højreekstremisme
Jan Gustavsen

Jan Gustavsen (født 15. maj 1957, død 2. januar 1996) var en dansk forfatter og skuespiller, som i 1979 medvirkede i filmene Charly & Steffen og Rend mig i traditionerne. Som forfatter skrev han bl.a. bogen "245 Grimasser". Desuden var han manden bag serien af kassettebånd, indtalt af skuespilleren Poul Glargaard, der bærer seriebetegnelsen Lyt, hvis du tør! (serien indeholder Gustavsens bearbejdelser af bl.a. Mary Shelleys Frankenstein, og Robert Louis Stevensons Dr. Jekyll og Mr. Hyde)

Eksterne henvisninger 
 

Skuespillere fra Danmark
Faglitterære forfattere fra Danmark
Dansksprogede forfattere fra Danmark
Rock Hudson

Rock Hudson, egentlig Roy Harold Scherer, Jr. (født 17. november 1925, død 2. oktober 1985), var en amerikansk skuespiller.

Som søn af en automekaniker og en telefonoperatør stod det ikke skrevet i stjernerne at Rock Hudson skulle blive skuespiller. Under 2. verdenskrig var han Navy airplane-mekaniker og blev siden lastbilschauffør. Den officielle historie er at han derefter blev spottet, af en filmmager pga. sit pæne ydre, men ifølge ham selv, var det langt mere slidsomt.

Hudson var i sin ungdom "pigernes helt", men magtede også meget andet på film, TV og scene. Han huskes især for sin medvirken, som Daniel Reece, i TV-serien Dollars, fra årene 1984-85 og sine filmsamspil med Doris Day.

Hudson var desuden én af de første, store Hollywood-stjerner, der døde af en AIDS-relateret sygdom. Han sprang – efter et langt liv "i skabet" – posthumt ud som homoseksuel med bogen "Rock Hudson – hans liv fortalt af Rock Hudson og skrevet af Sara Davidson".

I populærkultur 
Hudson beklæder en fornem plads som skønhedsideal i teksten til Shu-bi-duas sang "Knuden" fra gruppens femte album 78'eren fra samme år.

Eksterne henvisninger 

 

Skuespillere fra Illinois
Hollywood Walk of Fame
Amerikanere i 1800-tallet
Pseudonymer
LGBT-personer
Oscar-nominerede skuespillere
Grock

Karl Adrien Wettach (10. januar 1880 – 14. juli 1959) var, med kunstnernavnet Grock, en schweizisk klovn og musiker der optrådte både i varieté og i cirkus. Des lige for adskillige adelige privat.

Han nævnes ofte i samme åndedrag som sin yngre kollega og ven, Charlie Rivel, når der skal sættes navne på de største klovner gennem tiderne.

Han har medvirket i 5 film og udgivet sine erindringer (Ghostwrited af Ernst Konstantin): "Grock – En klovns erindringer". (Den originale engelske udgave af erindringerne havde navn efter hans klovnenummers faste udbrud: "Nit mö-ö-ö-glich".)

Han kunne spille 24 instrumenter og, pga. sine mange tournéer i alverdens lande, tale næsten alle sprog! Var en overgang selv cirkusdirektør. Desuden udgav han grammofonplader med egne kompositioner.

Eksterne henvisninger 

 

Personer fra Schweiz
Klovner
Klaus Kinski

Klaus Kinski (18. oktober 1926 – 23. november 1991) var en tysk skuespiller. Han blev født som Nikolaus Günther Nakszynski i Zoppot, Fristaden Danzig (nu Sopot i Polen) og voksede op i Berlin.

Han var kendt som en mesterlig skuespiller, men også uhyre vanskelig at arbejde sammen med.

I 1999 lavede hans "gamle" instruktør, Werner Herzog, portrætfilmen "Mein liebster Feind – Klaus Kinski" (dansk titel: Min bedste fjende) der giver et billede af hvordan det var at arbejde sammen med ham.

I filmen portrætterer Herzog et kraftværk af et menneske, der blandt sine utallige vredersudbrud, også bliver rost for nævneværdige præstationer i film som "Cobra Verde","Fitzcarraldo", "Aguirre samt "Woyzeck".

Som eksempel på Kinskis til tider voldsomme opførsel, beretter Herzog om en scene til filmen "Aguirre" hvor Kinski i vildskab slår en statist i hovedet med et sværd ved fuld kraft. Statisten havde på tidspunktet hjelm på, men slaget efterlod ham blødende med en flænge i hovedet.

Privatliv 

Kinski var gift fire gange. I 1951 mødte han Gislinde Kühlbeck. Efter fødslen af deres datter Pola, blev de gift i 1952.

Fra 1955 til 1960 levede han i Wien. Derefter drog han tilbage til Berlin hvor han mødte den blot 20 årige Ruth Brigitte Tocki.

De blev gift i 1960, og herefter skilt i 1968, ud af dette ægteskab kom datteren Nastassja Kinski, der senere selv blev skuespiller.
 
Kinski medvirkede i over 150 film, mange af dem blot for at kunne finansiere sin ekstravagante livsstil.

Et liv der bestod af dyre biler, damer og deslige ifølge hans til tider tvivlsomme selvbiografi.

Filmografi 
 Min bedste uven (1999)
 Cobra Verde (1988)
 Commando Leopard (1985)
 Iscenesat (1984)
 Kodenavn: De vilde gæs (1984)
 Farligt bytte (1982)
 Besat af en drøm (1982)
 Love and money (1981)
 Fitzcarraldo (1981)
 Woyzeck (1979)
 Nosferatu - vampyren (1978)
 Jack the Ripper (1976)
 Jeg hedder stadig Nobody (1975)
 Shanghai Joe - Texas' jernnæve (1973)
 Aguirre - den gale erobrer (1972)
 Venus in Furs (1969)
 Den stumme hævner (1968)

Eksterne henvisninger 

 

Skuespillere fra Tyskland
Vampira

Vampira er en fiktiv skikkelse, en kvindelig vampyr, der med inspiration fra Charles Addams' makabre avistegneserier blev skabt af skuespilleren Maila Nurmi til tv-serien The Vampira Show, men som i dag huskes bedst fra Edward D. Wood Jr.s kultfilm Plan 9 from Outer Space (1959).

Vampira endte med at være Maila Nurmis kunstnernavn, og er således også en virkelig person.

Se også 
 Elvira

Filmfigurer
Skuespillere fra USA
Studieværter
Henriette Hanck

Marie Kirstine Henriette Hanck (født 19. juli 1807 i Odense, død 19. juni 1846 i København) var en dansk forfatterinde og lærerinde. Af venner blev hun kaldt Jette.

Hun havde et svagt helbred og voksede, på grund af en skæv ryg, aldrig helt ud og levede ugift i sit barndomshjem frem til 1841, hvor hun og moderen (efter faderens død) flyttede fra Odense til København. I barndomshjemmet skrev hun digte, der blev trykte i lokalavisen, og den første af sine to bøger: "Tante Anna. En Efteraarsskizze" (1838). Året efter flytningen kom så "En Skribentindes Datter" (1842) og ved hendes død var manuskriptet til en tredje roman under udarbejdelse. Desværre er denne tredje bogs manuskript ikke bevaret for eftertiden. Det bør også nævnes, at hun selv oversatte bogen "Tante Anna" til tysk. Omkring 100 år efter hendes død udkom et tobindsværk med hendes brevveskling med livsvennen og forfatterkollegaen H.C. Andersen – "H.C. Andersens Brevveksling med Henriette Hanck 1830-1846" (1941-1946).

Eksterne kilder og henvisninger 
 Henriette Hanck på Kvinfo.dk (Dansk Kvindebiografisk Leksikon)
 Henriette Hanck på Dansk Forfatterleksikon

Romanforfattere fra Danmark
Digtere fra Danmark
Skolefolk fra Danmark
Personer fra Odense
Personer i Dansk Biografisk Leksikon
Personer i Dansk Kvindebiografisk Leksikon
Danskere i 1800-tallet
Dansksprogede forfattere fra Danmark
Kvindelige forfattere i det 19. århundrede
Adda Ravnkilde

Adda Ravnkilde (30. juli 1862 i Sakskøbing- 30. november 1883 på Frederiksberg) var en dansk forfatter. Hun hed Adele Marie, men blev kaldt Adda.

Ved sit dramatiske selvmord efterlod Adda Ravnkilde tre manuskripter. De blev givet til Georg Brandes, der sørgede for forkortelse og udgivelse under titlerne "Judith Fürste" og "To fortællinger" i 1884.

Eksterne henvisninger 

 Samlede værker online og Forfatterportræt  på Arkiv for Dansk Litteratur
 Adda Ravnkilde på Dansk Forfatterleksikon
 

Novelleforfattere fra Danmark
Dansksprogede forfattere fra Danmark
Personer fra Sakskøbing
Kvindelige forfattere i det 19. århundrede
Personer i Dansk Kvindebiografisk Leksikon
Fermo Camellini

Fermo Camellini (7. december 1914 i Scandiano – 27. august 2010) var en fransk landevejscykelrytter, som vandt Paris-Nice i 1946 og Flèche Wallonne i 1948, og to etaper i Tour de France 1947. Han har også kørt i den rosa førertrøje på tre etaper i Giro d'Italia 1946.

Eksterne links 

Mandlige cykelryttere fra Frankrig
Pello Ruiz Cabestany

Pello Ruiz Cabestany (født 13. marts 1962 i San Sebastián) er en tidligere spansk professionel landevejscykelrytter.

Eksterne henvisninger 
 

Mandlige cykelryttere fra Spanien
Julián Gorospe

Julián Gorospe Artabe (født 22. marts 1960 i Mañaria) er en tidligere spansk professionel landevejscykelrytter. Han var også sportsdirektøren på Euskaltel-Euskadi mellem 1998 og 2006.

Eksterne links 
 Profil på cykelsiderne.net

Mandlige cykelryttere fra Spanien
STS-116

STS-116 var Discovery 33. rumfærge-mission.
Opsendt 9. december 2006 og vendte tilbage den 22. december 2006. Rumfærgen lagde til ved Den Internationale Rumstation og der blev udført i alt 4 rumvandringer.

I anledning af Christer Fuglesangs hjemvenden blev besætningen på STS-116 inviteret til Danmark. Alle besætningsmedlemmer på nær William Oefelein kom til Danmark og deltog i et offentligt arrangement på Tycho Brahe Planetarium.

Besætning 
   Mark Polansky (kaptajn)
   William Oefelein (pilot)
   Nicholas Patrick (1. missionsspecialist)
   Robert Curbeam (2. missionsspecialist)
   Christer Fuglesang (3. missionsspecialist) ESA
   Joan Higginbotham (4. missionsspecialist)

Fra jorden til ISS 
   Sunita Williams (ISS Ingeniør)

Fra ISS retur til jorden 
   Thomas Reiter (ISS Ingeniør)

Eksterne henvisninger 

 STS-116  NASA 

Rumfærgeprogrammet
Den Internationale Rumstation
Eduardo Chozas

Eduardo Chozas Olmo (født 5. juli 1960 i Madrid) er en tidligere spansk professionel landevejscykelrytter. Han vandt fire etaper i Tour de France og tre i Giro d'Italia. Han blev også udråbt som den mest angrebsivrige rytter i Tour de France 1990.

Eksterne links 
 Personlige hjemmeside  
 Profil på cykelsiderne.net

Mandlige cykelryttere fra Spanien
Freddy Maertens

Freddy Maertens (født 13. februar 1952 i Nieuwpoort) er en professionel belgisk tidligere landevejscykelrytter og har vundet VM i landevejscykling to gange. I Italien i 1976 vandt han foran Francesco Moser og Tino Conti. I Prag I 1981 vandt han foran Giuseppe Saronni og Bernard Hinault. Han har også en sølvmedalje fra VM i 1973. I 1977 vandt han Vuelta a España sammenlagt efter at have vundet 13 etapesejre.
Han vandt pointtrøjen i Tour de France i årene 1976, 1978 og i 1981.

Han var i sine år på toppen sin tids absolut bedste sprinter. Han var en sprinter med mange facetter, vandt bl.a Spanien Rundt. Han kørte i sine guldår hos "de røde djævle" Flandria, som var midt 70ernes klassikerhold.

Freddy Maertens karriere var delt op i 2, første periode midt 70 erne og så i han "comeback" år 1981, hvor han bl.a. vandt 6 etape sejre i Tour de France og så blev han verdensmester. Derefter forsvandt han fra forsiderne som stjerne, men fortsatte i 1982/83 med at komme frem i spalterne mht. doping anklager.

Eksterne henvisninger 

 

Mandlige cykelryttere fra Belgien
Vuelta a España-vindere
Verdensmestre i landevejsløb
Living After Midnight

"Living After Midnight" er en single af det britiske heavy metal-band Judas Priest, oprindeligt fra albummet British Steel. Det er en af bandets mest populære sange, og har været på mange opsamlingsalbum såvel som ved næsten alle koncerter bandet har spillet lige siden.

Sangen optræder på de følgende Judas Priest-album:
British Steel
Priest...Live!
'98 Live Meltdown
Live in London

Samt videoudgivelsen Live Vengeance '82.

Sangen er også blevet spillet af hardcore-bandet Microedge; såvel som The Donnas på deres album The Donnas Turn 21.

Sangens guitarsolo spilles af Glenn Tipton.

Musikere 
Rob Halford – vokal
Glenn Tipton – lead guitar
K.K. Downing – rytmeguitar
Ian Hill – bas
Dave Holland – trommer

Singler fra 1980
British Steel

British Steel er et heavy metal-album af Judas Priest, udgivet 14. april 1980 . Albummet blev digitalt forbedret og genudgivet i 2001 med to bonusspor. Det er en af bandet mest populære album, og betragtes af mange som en af deres bedste præstationer, sammen med Sad Wings of Destiny, Stained Class, Screaming for Vengeance og Painkiller. 

"Breaking the Law", "United" og "Living After Midnight" blev udgivet som singler.

Albummet blev indspillet i Tittenhurst Park, Ringo Starrs bopæl. Sampling eksisterede endnu ikke, så bandet indspillede lyden af smadrede mælkeflasker til brug i sangen "Breaking the Law", ligesom flere lyde i "Metal Gods" blev produceret fra billiardkøer og diverse andre elementer.

Anthrax' guitarist Scott Ian har i et interview i dokumentaren Heavy Metal: Louder than Life udtalt, at British Steel nok var det album som virkelig definerede heavy metal, fordi det, ifølge ham, skilte sig af med de "sidste rester af blues" som ellers havde været karakteristiske for genren.

Albummet var med i dokumentarserien Classic Albums.

Spor 
Alle sange skrevet af Rob Halford, K.K. Downing og Glenn Tipton

Britisk vinyl og genudgivelsen på cd 
 "Rapid Fire" – 4:08
 "Metal Gods" – 4:00
 "Breaking the Law" – 2:35
 "Grinder" – 3:58
 "United" – 3:35
 "You Don't Have to Be Old to Be Wise" – 5:04
 "Living After Midnight" – 3:31
 "The Rage" – 4:44
 "Steeler" – 4:30

Amerikansk vinyl og oprindelig amerikansk cd-udgivelse 
 "Breaking the Law" – 2:35
 "Rapid Fire" – 4:08
 "Metal Gods" – 4:00
 "Grinder" – 3:58
 "United" – 3:35
 "Living After Midnight" – 3:31
 "You Don't Have to Be Old to Be Wise" – 5:04
 "The Rage" – 4:44
 "Steeler" – 4:30

Bonusspor på genudgivelse 
 "Red, White & Blue" – 3:42
 "Grinder" (Live) – 4:49

Musikere 
 Rob Halford: Vokal
 K.K. Downing: Guitar
 Glenn Tipton: Guitar
 Ian Hill: Bas
 Dave Holland: Trommer

Hitlisteplaceringer 
Album – Billboard (USA)

Fodnoter

Eksterne henvisninger 
 British Steel  på Judas Priest Info Pages

Judas Priest-album
Album fra 1980
Notepad++

Notepad++ er et tekstredigeringsprogram (også kaldet en editor), primært beregnet til programmering. Det understøtter mange forskellige programmeringssprog, herunder PHP, ASP, C++, C#, Python og Perl.

Notepad++ er gratis og kan hentes på dets officielle hjemmeside.

Eksterne henvisninger 

 Notepad++'s hjemmeside

Tekstbehandling
Tekst-relaterede programmer til Windows
Forsker for en dag

Forsker for en dag – Kommunikationscenter for Naturvidenskab og Jordbrug

Forsker for en dag fungerer som besøgsordning for unge uddannelsessøgende på Det Jordbrugsvidenskabelige Fakultet, Aarhus Universitet. 

Som ’forsker for en dag’ deltager man i pensumrelevante forsøg og aktiviteter i biologi, kemi, geografi og en række andre naturvidenskabelige fag. Undersøgelserne foregår dels i et undervisningslaboratorium, dels i mark, stalde og forskningslaboratorier på de to Forskningscentre ved Det Jordbrugsvidenskabelige Fakultet i Foulum og Flakkebjerg. 

Forsker for en dag har et todelt formål: at bibringe unge uddannelsessøgende en øget forståelse for naturvidenskab og jordbrug, og at skabe grundlag for rekrutteringen til de jordbrugsvidenskabelige uddannelser på Det Jordbrugsvidenskabelige Fakultet.

Forsker for en dag henvender sig til gymnasiet, hf og htx, samt folkeskolens ældste klasser, ungdomsskoler, landbrugsskoler, højskoler og seminarier.

Oplevelser i forskningsmiljøet 

Konceptet med at være ’forsker for en dag’ har eksisteret siden kommunikationscentrets opstart i 2001 og er løbende udviklet til det, det er i dag. 
Hos Forsker for en dag er forskningskommunikationen knyttet til en uformel læringssituation og foregår direkte mellem forsker og elev uden en lærer eller andre som mellemled i kommunikationen. På den måde får eleverne viden og oplevelser direkte fra videnskilden, fra forskeren. Vidensudvekslingen sker på den måde gennem direkte dialog, hvor eleverne kan møde forskeren både som professionel videnskabsmand og som menneske. 
Dette direkte møde i forskningsmiljøet giver eleverne en autentisk oplevelse, og er samtidig en væsentlig vidensformidling for forskerne til ikke-fagfæller. Afmytificering af forskerens rolle og person bliver dermed en del af oplevelsen ved et besøg hos Forsker for en dag.

Historie 

Forsker for en dag blev etableret i 2001 i et samarbejde mellem en række forskningsinstitutioner og organisationer (dengang under navnet Farm4U – Kommunikationscenter for Jordbrug og Miljø). Man ønskede dengang som nu at slå et slag for den naturvidenskabelige almendannelse og hjælpe rekrutteringen til jordbrugsvidenskabelige og naturvidenskabelige uddannelser på vej ved at lade skoleelever, primært fra gymnasieskolen arbejde med pensumrelevante problemstillinger i forskningsmiljøet. Forsker for en dag har gennem årene været finansieret af disse forskningsinstitutioner og organisationer samt ved hjælp af projektbevillinger fra private og offentlige fonde. 
Forsker for en dag er fra 2008 udelukkende tilknyttet Det Jordbrugsvidenskabelige Fakultet ved Aarhus Universitet og har enheder ved to af fakultetets forskningscentre i Foulum ved Viborg og Flakkebjerg ved Slagelse.

Samarbejder 

CAND  – Center for Anvendt NaturfagsDidaktik

Eksterne henvisninger 

 Forsker for en dag 
 Finn Bendixen: Ved forskerens albue. Artikel om syv års erfaring med Forsker for en dag

Noter 

Aarhus Universitet
Videnskabsformidling
Katarakt (geografi)

Katarakt betegner strømhvirvler i en flod. Det kan fx opstå i forbindelse med en indsnævring af floden hvor den deler sig i flere arme omkring klippepartier og/eller flere øer.

Se også 
 Nilens katarakter

Vandløb
Danske mestre i atletik

Danske mestre i atletik kan henvise til flere artikler:
 Danske mestre i atletik (mænd)
 Danske mestre i atletik (kvinder)

Se også:
 Danmarksturneringen i atletik – Det danske holdmesterskab
Vicente Trueba

Vicente Trueba Pérez (16. oktober 1905 – 12. november 1986) var en spansk professionel landevejscykelrytter. Han er mest berømt for at blive den første vinder af den prikkede bjergtrøje i Tour de France 1933. Han sluttede også på en sjetteplads ved Tour de France.

Eksterne henvisninger 
 

Mandlige cykelryttere fra Spanien
Katarakt

Katarakt har flere betydninger:

 Katarakt (geografi) – strømhvirvler i en flod
 Den medicinske betegnelse for grå stær

Referencer
DM i basketball

DM i basketball er en turnering, som har fundet sted siden 1958, og som afvikles af Danmarks Basketball-Forbund.

Vinderne af DM

Top-10 i flest individuelle mesterskaber (herrer)

Jens Jensen, Skovbakken, Bakken Bears, 10

Søren Ege Qwist, Skovbakken, Bakken Bears, 9

Jonas Buur Sinding, Skovbakken, Bakken Bears, 8

Martin Castberg Thuesen, Bakken Bears, 7

Mads Nyboe Kristensen, Bakken Bears, 7

Chris Christoffersen, Bakken Bears, 7

Ebbe Salling, Falcon, Sisu, BMS, 6

Henrik Aas, Sisu, Stevnsgade, 6

Mads Sigersted, Skovbakken, Bakken Bears, 6

Henrik Norre Nielsen, BMS, Hørsholm, 6

Andreas Jakobsen, Bakken Bears, 6

Søren Smidt Krath, Bakken Bears, 6

Se også
 Basketball
 Basketligaen Det officielle danmarksmesterskab for herrer.
 Dameligaen Det officielle danmarksmesterskab for damer.
 Danmarks Basketball Forbund

Eksterne henvisninger
 Vindere af DM for herrer på http://www.basket.dk/
 Vindere af DM for damer på http://www.basket.dk/

Basketball i Danmark
Basketball